Montag:    Dä ganz normalie Wahnsinn hät wieder ä mal agfange. Me muss sich ja scho frag, öb eigentlich die Of's au öppis vonere Planig verstönd: so gwüssi Mat Bstellige für dä Mäntig sind ihne erst am Mittag in Sinn cho.. Gott sei dank bin ich do aber uf ere Retablierigstour im Züüghuus gsi:-)  So hät halt's Programm für dä Namittag liecht abgänderet werde müsse. Am Abig wäri ja eigentli Uusgang gsi, aber plötzlich hät's gheisse, dass  es U "SOLDIER MAN" gäbi;-) Was das genau isch, händ sich gwüssi nanig chönne so ganz vorstelle. E ganzi Kp hät i Zweierkollone gut 2 Kilometer zunere Kapelle verschobe, dete acho hät sich dänn jede Rekr müsse vor em Kadi is Achtung chlöpfe, dänn isch em zum Sdt gratuliert worde. Am Schluss isch dänn no dä obligati Fahnemarsch und s'Absinge vom Schwiizerpsalm dracho. Persönlich muss i säge, dass da doch ä mal öppis bsundrigs für d'Stinger isch; suscht hät's amigs numme gheisse: "Rekruten achtung, Soldaten  ruhn"    Zischtig:    Das Problem wo's Kader mit em Material so hät, händ offebar gwüssi Sdt au..  Ei Gruppe hät innerhalb vo 4 Stund en sälbstverschuldete Schade vo 122'500 Stutz färtigbracht!!!    Mittwuch:    Ändli mal en Tag wo die ganzi Kp wieder ä mal im Fäld gsi isch, söttigi Täg liebt mer doch. Am Morge e Stund Arbet und am Abig au wieder. Ussert, dass für Zfhr dä Usgang gstriche worde isch - Folge vo dä Mat beschädiunge vo letschter Wuche - isch nümme viel  spannends passiert.    Dunnstig:    Für dä Tag isch die ersti 24h Isatzübig i dä einzelne Füreinheite agstande. Namal hät mer am Morge alles Mat usgleit, fraglichi Batterie dur neui ersetzt und s'letschte Mat retabliert. Was mer als Mat C a sommene Tag so alles macht isch natürli klar, me gaht is Züüghuus und luged wommer was so alles bechunnt. Bis uf Thun bin i dänn aber nöd gfahre, da i z'Bern so viel becho han, dass i wieder imme Plus gstande bin.    Fritig:    Da  i no en Tag kompensation z'gut gha han, weiss i nöd was no alles passiert isch:-)